**UPUTE ZA PRIJAVU NA JAVNI POZIV ZAKLADE SVETI MIHAEL**

**ZA PREVENTIVNE AKTIVNOSTI, KAMPANJE, PROGRAME ILI PROJEKTE**

1. **Javni poziv**

Javni poziv raspisuje se iz sredstava osiguranih u Zakladi za prevenciju kriminaliteta Sveti Mihael Varaždinske županije za korisnike potpora fizičke i pravne osobe s područja Varaždinske županije koje svojim preventivnim aktivnostima, kampanjom, programom ili projektom utječu na prevenciju kriminaliteta.

1. **Prioritetna preventivna područja za financiranje Zaklade**

Sredstva Zaklade odobravaju se za preventivne aktivnosti, kampanje, programe ili projekte prevencije kriminaliteta iz slijedećih prioritetnih područja: općeg kriminaliteta, zlouporabe opojnih droga i ovisnost o alkoholu, vršnjačko nasilje u školama, nasilje na internetu, govor mržnje, promicanju prometne kulture.

* 1. U sklopu prioritetnog područja općeg kriminaliteta financirat će se aktivnosti, kampanje, programi ili projekti kojim imaju za cilj zaštitu imovine i samozaštitu građana: senzibiliziranje i educiranje na opasnosti od krađa, razbojništva, provala, remećenja javnog reda i mira, sklapanja štetnih ugovora starijih osoba;
  2. U sklopu prioritetnog područja zlouporabe opojnih droga i ovisnost o alkoholu financirat će se aktivnosti, kampanje, programi ili projekti koji imaju za cilj aktivno mijenjanje stavova i štetnih životnih navika – ukazivanje na ovisnost, usvajanje zdravih stilova života, podizanje razine samosvjesnosti o odgovornosti vezano uz vlastitu i tuđu sigurnost, ukazati na posljedice konzumiranja sredstava ovisnosti na pojedinca i na društvenu zajednicu;
  3. U sklopu prioritetnog područja vršnjačkog nasilja u školama financirat će se aktivnosti, kampanje, programi ili projekti koji imaju za cilj: podizanje razine znanja o pravilima ponašanja, prijateljstvu, toleranciji, informiranje o problematici vršnjačkog nasilja u školama, ukazivanje na vlastitu odgovornost i važnost uvažavanja drugih, informiranje roditelja o vršnjačkom nasilju općenito, kazneno pravnoj odgovornosti i zaštiti djece;
  4. U sklopu prioritetnog područja nasilja na internetu financirat će se aktivnosti, kampanje, programi ili projekti koji imaju za cilj: podizanje razine znanja o pravilima ponašanja na društvenim mrežama, informiranje o problematici nasilja na Internetu, ukazivanje na vlastitu odgovornost i važnost uvažavanja drugih prilikom korištenja Interneta i društvenih mreža, zaštita osobnih podataka i privatnosti općenito, informiranje odraslih o opasnostima koje prijete djeci i mladima prilikom korištenja Interneta i društvenih mreža, načini zaštite, poticanje na zajedničke Internet aktivnosti roditelja i djece, odgovorno korištenja Interneta;
  5. U sklopu prioritetnog područja govora mržnje financirat će se aktivnosti, kampanje, programi ili projekti koji imaju za cilj: podizanje razine znanja o pravilima ponašanja na sportskim stadionima, o pozitivnom bodrenju odabranog tima, toleranciji, informiranje o problematici nasilja na sportskim stadionima, govoru mržnje na društvenim mrežama, ukazivanje na vlastitu odgovornost i važnost uvažavanja drugih.
  6. U sklopu prioritetnog područja promicanja prometne kulture financirat će se aktivnosti, kampanje, programi ili projekti koji imaju za cilj: senzibilizaciju i edukaciju o opasnostima i posljedicama upravljanja vozilom nepropisnom i neprilgođenom brzinom, pod utjecajem alkohola, nekorištenjem sigurnosnog pojasa i nepropisnog prevoženja djece u vozilima, podizanje razine sigurnosti pješaka i biciklista u prometu.

1. Svi prijavljeni aktivnosti, kampanje, programi ili projekti moraju se provoditi na području Varaždinske županije i grada Varaždina te smiju trajati maksimalno 1 godinu u razdoblju od 01.03.2022. do 01.03.2023. godine.
2. Neke od aktivnosti koje se mogu provoditi u sklopu preventivnih aktivnosti, kampanje, programa ili projekta jesu: edukativne i informativne aktivnosti - interaktivne radionice, urbano planiranje i kreiranje urbane infrastrukture, izdavanje promotivnih tematskih materijala, organizacija tečajeva i natjecanja, kvizova, „učilica“, uključivanje različitih dionika lokalne zajednice (Društvo Crvenog križa, vatrogasce, policiju, Centar za socijalnu skrb, Zavod za javno zdravstvo, Udruga za zaštitu žrtava i sl.).
3. **IZVJEŠTAVANJE JAVNOSTI**

Primatelj je dužan prigodom izvještavanja javnosti o provedbi djelatnosti i njezinim rezultatima izričito navesti da je projekt podržan sredstvima Zaklade te istaknuti logotip Zaklade na svim promotivnim i ostalim materijalima financirane djelatnosti.

* 1. Ako se radi o sufinanciranoj izdavačkoj djelatnosti u primjerku izdanja primatelj je dužan uz logotip Zaklade istaknuti slijedeći tekst: „Tiskanje ove brošure, plakata, letka i sl omogućeno je uz financijsku potporu Zaklade za prevenciju kriminaliteta Sveti Mihael Varaždinske županije temeljem Ugovora (Klasa: navesti klasu Ugovora, Ur. broj: navesti ur. broj Ugovora). Mišljenja izražena u ovoj (navesti vrstu izdanja) mišljenja su autora i ne izražavaju nužno stajalište Zaklade za prevenciju kriminaliteta Sveti Mihael Varaždinske županije.

1. **Tko može podnijeti prijavu?**

Na javni poziv mogu se prijaviti:

pravne i fizičke osobe koje moraju imati prebivalište/sjedište na području Varaždinske županije u trajanju neprekidno najmanje dvije godine prije raspisivanja javnog poziva za provođenje preventivnih projekata, programa, kampanja i aktivnosti.

1. **Dokumentacija prijavitelja - za pravne i fizičke osobe**

Potrebna dokumentacija uz Obrazac prijave aktivnosti, kampanje, programi ili projekti navedena je u Javnom pozivu i naweb stranici Varaždinske županije <https://www.varazdinska-zupanija.hr/> i Zaklade [www.zakladasvetimihael.](http://www.zakladasvetimihael.)hr .

1. **Kako se prijaviti?**

Cjelokupna procedura Javnog poziva do dostave dodatne dokumentacije prije ugovaranja odvijat će se putem pošte Zaklade. Sva korespondencija vršit će se na adresu e-pošte i/ili adrese koju prijavitelji navedu u pitanju 11. Obrasca prijave.

Prijava na javni poziv šalje se putem pošte na adresu Zaklade: Franjevački trg 7. 42000 Varaždin, u roku definiranim u točki 3. Upute za prijavu na Javni poziv.

1. **Da bi prijava bila pravovaljana treba sadržavati Obrazac prijave** u Word formatu

Obrazac prijave koji se šalje na Javni poziv, a koji se šalje redovnom poštom, treba biti potpisani i ovjereni pečatom od strane ovlaštene osobe podnositelja zahtjeva i voditelja programa ili projekta u izvorniku.

Prijava podnesena na obrascima koji nisu propisani dokumentacijom Javnog poziva smatrat će se da ne zadovoljava propisane uvjete Javnog poziva te neće biti uzeta u razmatranje.

Prijavitelj je odgovoran za popunjavanje navedenog obrasca te će se u slučajevima kada dostavljeni obrazac nije popunjen smatrati da prijava ne zadovoljava propisane uvjete Javnog poziva te neće biti uzeta u razmatranje.

Cjelokupna dokumentacija Javnog poziva dostupna je u elektroničkom obliku na **web stranici Zaklade na** [**www.zakladasvetimihael.hr**](http://www.zakladasvetimihael.hr) **u dijelu „Javni pozivi“.**

* 1. **Sadržaj Obrazca prijave aktivnosti, kampanje, programa ili projekta**

Opisni obrazac prijave aktivnosti, kampanje, programa ili projekta je dio obvezne dokumentacije. Ispunjava se na hrvatskom jeziku i sadrži podatke o prijavitelju te sadržaju aktivnosti, kampanje, programa ili projekta koji se predlaže za financiranje.

Na pitanja u opisnom obrascu potrebno je odgovarati jasno i konkretno na način da sadrži sve potrebne informacije o ciljevima i aktivnostima preventivnih aktivnosti, kampanje, programa ili projekta, njihovim nositeljima, očekivanim rezultatima. Obrazac se ispunjava na računalu. Rukom ispunjeni obrasci neće se uzeti u razmatranje.

**9.2. Sadržaj potrebnih financijskih sredstva točka 4. i 5. Obrasca prijave aktivnosti, kampanje, programa ili projekta ( II. OPĆI PODACI O AKTIVNOSTI, KAMPANJI, PROGRAMU ILI PROJEKTU)**

Sadrži podatke o izravnim i neizravnim troškovima projekta/programa/aktivnosti i o sredstvima koja se traže od Zaklade.

* 1. **Način dostave prijave**

Obavezne dokumente i Obrazac prijave aktivnosti, kampanje, programa ili projekta potrebno je poslati putem pošte na adresu Zaklade: Zaklada za prevenciju kriminaliteta Sveti Mihael, Franjevački trg 7. 42000 Varaždin s predmetom „Prijava na Javni poziv Zaklade za prevenciju kriminaliteta Sveti Mihael“.

Prijavitelj će putem e-pošte i/ili adrese koju navede za korespondenciju dobiti Potvrdu o zaprimljenoj prijavi od strane Zaklade najkasnije do kraja idućeg radnog dana. Ukoliko prijavitelj ne dobije Potvrdu u navedenom roku dužan je kontaktirati Zakladu na telefon: 042 372 126.

* 1. **Rok za slanje prijave**

Rok za slanje prijave je 03.02.2022..

Prijava se smatra dostavljenom u roku ako je Zaklada zaprimila prijavu putem pošte na adresu Zaklade do 03.02.2022., a što je potvrđeno prijavitelju *potvrdom primitka prijave e-poštom* i/ili na adresu sjedišta. Sve prijave poslane izvan roka neće biti uzete u razmatranje.

Tehničke poteškoće prijavitelja prilikom slanja prijave zadnji dan, neće biti opravdane, odnosno prijave koje zbog tehničkih poteškoća zadnji dan prijave ne budu dostavljene u roku, neće biti razmatrane.

1. **Kome se obratiti ukoliko imate pitanja?**

Sva pitanja vezana uz Javni poziv mogu se postaviti na broj telefona 042 372 152 radnim danom od 12 do 14 sati te elektroničkim putem, slanjem upita na adresu: [svetimihael@gmail.com](mailto:svetimihael@gmail.com) i to najkasnije do 03. veljače 2022.godine.

Odgovori na pitanja poslat će se u najkraćem mogućem roku izravno na adrese onih koji su pitanja postavili.

U svrhu osiguranja ravnopravnosti svih potencijalnih prijavitelja, Zaklada ne može davati prethodna mišljenja o prihvatljivosti aktivnosti ili troškova navedenih u prijavi.

1. **Odlučivanje o prijavama**

Zaprimljene prijave razmatra Upravni odbor Zaklade na sjednici.

Nakon izvršenog razvrstavanja po korisnicima, odnosno namjenama Upravni odbor utvrđuje da li pojedini zahtjev ispunjava uvjete iz Pravilnika o načinu i postupku dodjele potpora iz sredstava Zaklade za prevenciju kriminaliteta Sveti Mihael.

Za prijave koje ne udovoljavaju uvjetima Upravni odbor obustavlja daljnji postupak.

* 1. **Odlučivanje**

Prijedlog odluke o dodjeli potpore po Javnom pozivu utvrđuje Upravni odbor temeljem kriterija, kojima će vrednovati pristigle ponude.

Utvrđeni prijedlog prosljeđuje Upravitelju Zaklade na donošenje konačne odluke.

* 1. **Kriteriji za dodjelu potpora/vrednovanja pojedine aktivnosti, kampanje, programa ili projekta su:**

1. veličina ciljne skupine – **broj korisnika**,
2. referenca podnositelja prijave – **broj realiziranih preventivnih aktivnosti, kampanja, programa ili projekata istih ili sličnih**, veće iskustvo na sličnim preventivnim programima,
3. **atraktivnost i prihvatljivost aktivnosti, kampanje, programa ili projekta** za podnositelje koji nemaju prethodne reference,
4. vremensko trajanje aktivnosti, kampanje, programa ili projekta - **potrebno vrijeme za realizaciju aktivnosti, kampanje, programa ili projekta**,
5. podatak o obimu i vlastitom doprinosu u provođenju aktivnosti, kampanje, programa ili projekta – **broj nositelja koji će biti uključeni**,
6. inovativnost - **nove metode**, **jedinstven pristup**,
7. očekivani učinci – **korist za rizične skupine i/ili širu zajednicu**.
8. **Donošenje odluka o potporama**

Upravitelj Zaklade donosi konačne odluke o dodjeli potpora, sukladno prijedlogu Upravnog odbora.

* 1. **Odluka o dodjeli potpore**

Sadrži:

* podatke o korisniku,
* iznos dodijeljenih sredstava,
* namjenu, način i dinamiku njene realizacije
* obvezu korisnika potpore o povratnoj informaciji o realizaciji dodijeljenih sredstava – **Izvješće o provedenim aktivnostima za preventivne aktivnosti, kampanju, program ili projekt**

1. **Sklapanje Ugovora**

Upravitelj Zaklade s korisnikom potpore zaključuje Ugovor o dodjeli potpore.

1. **Rezultati Javnog poziva i realizacija odobrenih aktivnosti, kampanje, programa ili projekta**

Podaci fizičkih i pravnih osoba kojima su odobreni preventivne aktivnosti, kampanja, program ili projekat s ciljem podizanja sigurnosti građana i imovine a kojima su odobrena sredstva, objavljuju se na internetskoj stranici Zaklade zajedno sa odobrenim iznosima potpora za financiranje.

1. **POPIS NATJEČAJNE DOKUMENTACIJE:**

* Tekst Javnog poziva
* Upute za prijavu na Javni poziv Zaklade Sveti Mihael
* Obrazac za prijavu aktivnosti, kampanje, programa ili projekta
* Dodatak Obrazcu prijave aktivnosti, kampanje, programa ili projekta
* Izvješće o provedenim aktivnostima (periodično i završno)

1. **DODATNA DOKUMENTACIJA:**

* Pravilnik o načinu i postupku dodjele potpora iz sredstava Zaklade za prevenciju kriminaliteta Sveti Mihael
* Statut Zaklade za prevenciju kriminaliteta Sveti Mihael
* Zaklada za prevenciju kriminaliteta Sveti Mihael - logo

Cjelokupna dokumentacija Javnog poziva dostupna je u elektroničkom obliku na web stranici Zaklade na [www.zakladasvetimihael.hr](http://www.zakladasvetimihael.hr) u dijelu „Javni pozivi“.